****

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADSKO VIJEĆE**

KLASA: 372-02/25-01/02

URBROJ: 2133/04-04/08-25-2

Slunj, \_\_\_. siječnja 2025.godine

Na temelju članka 48. stavka 3. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 25. stavak 1. podstavak 3. i 18. Statuta Grada Slunja (“Glasnik Karlovačke županije”20/09, 06/13, 15/13, 03/15 i “Službeni glasnik Grada Slunja” 1/18, 2/20, 6/20-pročišćeni tekst 3/21 i 5/21-pročišćeni tekst) članka 4. Odluke o upravljanju, raspolaganju i korištenju imovine u vlasništvu Grada Slunja (“Službeni glasnik Grada Slunja” 6/18, 19/22 i 12/23) Gradsko Vijeće Grada Slunja na \_\_\_\_\_\_ sjednici održanoj dana\_\_\_\_\_\_\_\_\_\_\_\_\_\_\_\_\_\_2025.godine, donosi

**O D L U K U**

**o prijenosu dijela poslovnih prostora (WC-a) u Info centru Rastoke na upravljanje Komunalnom društvu LIPA d.o.o.**

**Članak 1.**

Dio poslovnog prostora Info centra Rastoke izgrađenog na k.č.br.1715 k.o.Slunj 1, koji u naravi predstavlja prostor sanitarija (WC-a) ukupne površine 28,10 m2, daje se na upravljanje Komunalnom društu LIPA d.o.o., Petra Svačića 5 iz Slunja OIB:10731123787 (u daljnjem tekstu:Upravitelj), koje je, između ostalih djelatnosti registrirano i za poslove upravljanja i održavanja nekretnina.

**Članak 2.**

Prostorije WC-a daju se na upravljanje uz obvezu Upravitelja da uvede sustav naplate korištenja javnih sanitarija.

Pravo upravljanja obuhvaća pravo postavljanja barijere/rampe, čitača kartica i naplatne kase

određivanje uvjeta i načina korištenja od strane posjetitelja, korištenje od strane zaposlenih u Info centru i sl.

**Članak 3.**

Pravo upravljanja daje se na neodređeno vrijeme i važi do opoziva ove Odluke.

**Članak 4.**

Upravitelj je dužan prostorijama WC-a upravljati pažnjom dobrog gospodara, svu infrastrukturu i opremu koja se u njemu nalazi održavati u uporabnom stanju te snositi troškove redovnog i izvanrednog održavanja.

**Članak 5.**

Upravitelj je dužan svaki mjesec, a najkasnije do 15-tog tekućeg mjeseca, dostaviti Gradu Izvješće o ostvarenim prihodima za prethodni mjesec.

Pored izvješća iz prethodnog stavka, Upravitelj je dužan u svojim redovitim financijskim izvješćima koje dostavlja nadležnim tijelima Grada, posebno iskazati rezultate upravljanja imovinom koja je predmet ove Odluke.

**Članak 6.**

Ovlašćuje se Gradonačelnik da Ugovorom o upravljanju koji će se zaključiti sa Komunalnim društvom LIPA.d.o.o. detaljno uredi način upravljanja i gospodarenja.

**Članak 7.**

O prijenosu WC-a sastavit će se Zapisnik u kojem će se navesti infrastruktura i oprema koja se prenosi kao sastavni dio prostorija WC-a.

**Članak 8.**

Odluka stupa na snagu prvog dana od dana objave u “Službenom glasniku Grada Slunja“.

PREDSJEDNIK

GRADSKOG VIJEĆA

Jure Katić

**Obrazloženje Odluke**

**o prijenosu dijela poslovnih prostora (WC-a) u Info centru Rastoke na upravljanje Komunalnom društvu LIPA d.o.o.**

Ovom se Odlukom predlaže sanitarije koje se nalaze u Info centru Rastoke prenijeti na upravljanje Komunalnom društvu LIPA d.o.o. kako bi se u njima mogao uvesti naplatni režim korištenja za što je Komunalno društvo LIPA d.o.o. registrirano i što već ima uvedeno u drugim javnim sanitarijama.

Na ovaj se način smanjuju izdaci Grada i ostalih korisnika prostora koji su razmjerno površini koju koriste participirali u troškovima redovnog korištenja i održavanja sanitarija.

GRADONAČELNICA

Mirjana Puškarić, mag.oec., v.r.