**Zapisnik**

sa 35. sjednice Gradskog vijeća Grada Slunja održane dana 20. 12. 2024. godine u gradskoj vijećnici.

Sjednicu je u 12,00 sati otvorio predsjednik Gradskog vijeća Jure Katić, pozdravio gradonačelnicu, vijećnike, predstavnike stručnih službi Grada i ustanova, medije i građane koji prate sjednicu Vijeća.

**AKTUALNI SAT**

**Željko Lustig** postavlja 2 pitanja vezana uz Fizikalnu terapiju: „U Domu zdravlja Slunj otvorena je fizikalna terapija, jesmo li mi razmišljali gdje će se ljudi, posebice starije osobe presvlačiti, gdje će ostaviti robu ili moraju već dolaziti spremni na terapije? Jer tamo nema sale ili dvorane ili garderobe za presvlačenje. A drugo pitanje je zašto na vratima stoji obavijest - uputa da se na terapiju treba doći istuširan, zar se to ne podrazumijeva? Ljudi se osjećaju neugodno. Ako baš ima takvih, onda se takvima treba direktno reći da idući put to naprave!“

**Gradonačelnica** odgovara da je projekt fizikalne terapije rađen sukladno pravilnicima i zakonu i ne bi mogli dobiti licence i dokumentaciju i sve ostalo za rad da je tu učinjeno nešto što nije uobičajeno za takav rang usluge. Ističe da ne bi mogla reći konkretno da li je svlačiona u takvim bolnicama sastavni dio, ali da možemo porazgovarati sa našim Domom zdravlja i vidjeti što se po tom pitanju može učiniti, na koji način je moguće i izgledno da se određena nelagoda, ako ona postoji kod svih pacijenata, učini prihvatljivijom. Napominje, projekt fizikalne terapije je projekt koji je realiziran prije dvije - tri godine i on je rađen prema standardima i načelima struke i sve ono što je bilo preduvjet da se ista otvori, moralo je proći stroge procedure. Uvažava ovo razmišljanje na način da se porazgovara sa Domom zdravlja i da se vidi da li se ovaj dio može riješiti i učiniti lagodnijim za naše pacijente, ako je to i kod ostalih pacijenata izraženo. Ističe da je ovo usluga koju smo dugi niz godina čekali i cilj nam je da se našim pacijentima skrati postupak i da brže dođu na red i da nemaju neki drugi razlog za određenom nelagodom u primanju usluga.

Nadovezuje se i na drugo pitanje, i konstatira da je obavijest koja je stavljena vjerojatno tamo iz nekih objektivnih razloga ili nekih slučajeva koji su bili te ne vjeruje da je bio cilj Doma zdravlja, a ponajmanje radnika koji tamo rade, uvrijediti bilo kojeg pacijenta.

**Damir Vuković** postavlja pitanje vezano uz Sliv 1 i kolektor, ima li kakvih novosti. Postavlja i drugo pitanje, što znači da su osigurana dodatna sredstva za produženi boravak u Osnovnoj školi Slunj, moli da se pojasni roditeljima.

**Gradonačelnica** odgovara da pretpostavlja da je prvo pitanje vezano uz pročistač. Već je dosad izvještavala na prošlim sjednicama o samom tijeku postupka javne nabave, odnosno da se nakon proteka prvog poziva javne nabave, koji se odvijao u lipnju, nije javio niti jedan izvođač. Uslijedio je 2. postupak javne nabave i on je u tijeku i na njega su se javili ponuđači. Postupak teče svojim tijekom, vjetrojatno smo pri kraju i biti će izgledan za realizaciju. Očekuje da bi do kraja godine ili početkom iduće imali jedan važan sastanak sa VIK-om i da će se privesti kraju cijeli postupak. Naglašava da za razliku od prvog poziva, gdje nismo imali ponuđača, ovaj ide svojim tijekom i za sada je sve u redu.

Što se tiče drugog pitanja ističe da Grad Slunj za svoje mališane i njihove roditelje već treću godinu za redom osigurava sredstava za pružanje usluge produženog dnevnog boravka. S tim projektom smo krenuli, jer smo prepoznali potrebe naših roditelja čija djeca u boravku dobivaju obrok, pišu domaće zadaće, pod nadzorom su učitelja. Uvidjeli smo da u idućoj godini postoji povećan interes i u suradnji sa našom osnovnom školom, od koje smo i dobili ove informacije te sa roditeljima koji su se popisali, možemo vidjeti o kojoj se brojci radi. Grad Slunj je suglasan da organiziramo rad i druge grupe, koja bi bila potrebna da zadovolji potrebe naših mališana i njihovih roditelja. Vjeruje i da će uskoro doći do novog sustava školstva u kojem će upravo Dnevni boravak, koji mi imamo organiziran na ovaj način, funkcionirati kao redovita nastava, a da naši roditelji, u ovom međuvremenu, neće biti oštećeni i da neće osjetiti bilo kakvu bojazan da Grad neće stajati iza njih i pružati im uslugu. Ističe da je izuzetno zadovoljna kvalitetom usluge, što i pokazuje povećana potreba naših roditelja, a što znači da radimo dobar posao, da je prepoznat rad i da će se, uz pomoć te kvalitete, osnovati još jedna grupa za pomoć našim roditeljima.

Nakon završetka Aktualnog sata predsjednik Gradskog vijeća Jure Katić konstatira da sjednici prisustvuje 13 vijećnika i to: Jure Katić, Milenko Bosanac, Diana Cindrić, Ivan Bogović, Ivan Obajdin, Igor Piršić, Vesna Rendulić, Damir Plivelić, Damir Vuković, Hrvoje Paulić, Marko Skukan, Goranka Mandić i Željko Lustig.

Izostanak je opravdala Lidija Obrovac.

Pored vijećnika sjednici prisustvuju: Mirjana Puškarić – gradonačelnica, Zdenka Špelić – pročelnica Jedinstvenog upravnog odjela, Renata Božičević - voditeljica Odsjeka za društvene djelatnosti, javnu nabavu, opće i imovinsko-pravne poslove.

Zapisničar: Dragoslava Cindrić.

Potom se prešlo na utvrđivanje dnevnog reda pa je predsjednik predložio dnevni red kakav su vijećnici dobili u pozivu i o istom otvorio raspravu.

Prijedloga za izmjenama i dopunama predloženog dnevnog reda nije bilo te je predsjednik dao dnevni red na glasanje.

Glasao je svih 13 vijećnika i predsjednik konstatira da je Gradsko vijeće jednoglasno usvojilo ovaj

**Dnevni red**

1. Zaključak o usvajanju zapisnika sa 34. sjednice Gradskog vijeća
2. Odluka o izmjenama Programa javnih potreba u sportu Grada Slunja za 2024. godinu
3. Program javnih potreba u sportu Grada Slunja za 2025. godinu
4. Program javnih potreba u kulturi Grada Slunja za 2025. godinu
5. Odluka o usvajanju Socijalnog programa Grada Slunja za 2025. godinu
6. Program korištenja namjenskih prihoda Proračuna u 2025. godini
7. Program subvencioniranja Radio Slunja u 2025. godini
8. Obavijest o izuzimanju iz postupka sklapanja ugovora o uređenju nerazvrstanih cesta na području Grada Slunja u 2024. godini
9. **Zaključak o usvajanju zapisnika sa 34. sjednice Gradskog vijeća**

Zapisnik sa 34. sjednice Gradskog vijeća vijećnici su dobili u materijalima uz poziv.

U raspravu koju je otvorio predsjednik javio se **Hrvoje Paulić** i zamolio da se ispravi krivo napisano njegovo prezime. Predsjednik je uvažio prijedlog i potvrdio da će se isto ispraviti.

Drugih primjedbi nije bilo pa je predsjednik Gradskog vijeća dao zapisnik na usvajanje.

Glasalo je svih 13 vijećnika i predsjednik konstatira da je Gradsko vijeće jednoglasno usvojilo zapisnik sa 34. sjednice Gradskog vijeća održane dana 29. 11. 2024. godine.

1. **Odluka o izmjenama Programa javnih potreba u sportu Grada Slunja za 2024. godinu**

Prijedlog Odluke o izmjenama Programa javnih potreba u sportu Grada Slunja za 2024. godinu upućen od strane Gradonačelnika vijećnici su dobili u materijalima zajedno sa detaljnim pisanim obrazloženjem.

U raspravu koju je otvorio predsjednik nitko se nije uključio pa je predsjednik zaključio raspravu i dao Odluku o izmjenama Programa javnih potreba u sportu Grada Slunja za 2024. godinu na glasanje.

Predsjednik konstatira da je glasalo svih 13 vijećnika i da je Gradsko vijeće jednoglasno usvojilo Odluku o izmjenama Programa javnih potreba u sportu Grada Slunja za 2024. godinu.

1. **Program javnih potreba u sportu Grada Slunja za 2025. godinu**

Tekst Programa javnih potreba u sportu Grada Slunja za 2025. godinu vijećnici su dobili u materijalima uz pisano pojašnjenje.

Rasprava po ovoj točki također nije vođena pa je predsjednik dao Program javnih potreba u sportu Grada Slunja za 2025. godinu na glasanje.

Nakon glasanja predsjednik konstatira da je Gradsko vijeće sa 13 glasova jednoglasno usvojilo Program javnih potreba u sportu Grada Slunja za 2025. godinu.

1. **Program javnih potreba u kulturi Grada Slunja za 2025. godinu**

Prijedlog Programa javnih potreba u kulturi Grada Slunja za 2025. godinu vijećnici su dobili uz poziv.

U raspravu koju je otvorio predsjednik po ovoj točki nitko se nije uključio pa je rasprava zaključena, a potom je predsjednik dao Program javnih potreba u kulturi Grada Slunja za 2025. godinu na usvajanje.

Predsjednik konstatira da je glasalo svih 13 vijećnika i da je Gradsko vijeće jednoglasno usvojilo Program javnih potreba u kulturi grada Slunja za 2025. godinu.

1. **Odluka o usvajanju Socijalnog programa Grada Slunja za 2025. godinu**

Prijedlog Odluke o usvajanju Socijalnog programa Grada Slunja za 2025. godinu uz pisano obrazloženje vijećnici su dobili u materijalima.

U raspravu koju je otvorio predsjednik Gradskog vijeća nitko se nije uključio pa je predsjednik zaključio raspravu i dao Odluku o usvajanju Socijalnog programa Grad Slunja za 2025. godinu na glasanje.

Nakon glasanja predsjednik konstatira da je glasalo svih 13 vijećnika i da je Gradsko vijeće jednoglasno usvojilo Odluku o usvajanju Socijalnog programa Grada Slunja za 2025. godinu.

1. **Program korištenja namjenskih prihoda Proračuna u 2025. godini**

Tekst Programa korištenja namjenskih prihoda Proračuna u 2025. godini uz obrazloženje vijećnici su dobili u materijalima.

U raspravu koju je otvorio predsjednik po ovoj točki nitko se nije uključio pa je predsjednik istu zaključio i potom dao na glasanje Program korištenja namjenskih prihoda Proračuna u 2025. godini.

Završetkom glasanja predsjednik konstatira da je glasalo svih 13 vijećnika i da je Gradsko vijeće jednoglasno usvojilo Program korištenja namjenskih prihoda Proračuna u 2025. godini.

1. **Program subvencioniranja Radio Slunja u 2025. godini**

Uz poziv za sjednicu vijećnici su dobili prijedlog Programa subvencioniranja Radio Slunja u 2025. godini sa obrazloženjem.

U raspravu koju je otvorio predsjednik nitko se nije uključio pa je ista zaključena, a potom je predsjednik dao Program subvencioniranja Radio Slunja u 2025. godini na glasanje.

Predsjednik konstatira da je glasalo svih 13 vijećnika i da je Gradsko vijeće jednoglasno usvojilo Program subvencioniranja Radio Slunja u 2025. godini.

1. **Obavijest o izuzimanju iz postupka sklapanja ugovora o uređenju nerazvrstanih cesta na području Grada Slunja u 2024. godini**

Tekst Obavijesti o izuzimanju iz postupka sklapanja ugovora o uređenju nerazvrstanih cesta na području Grada Slunja u 2024. godini Programa korištenja namjenskih prihoda Proračuna u 2024. godini vijećnici su dobili u materijalima uz pisano obrazloženje.

Sjednica je završila s radom u 12,16 sati.

ZAPISNIK SASTAVILA PREDSJEDNIK

GRADSKOG VIJEĆA

Dragoslava Cindrić, v.r. Jure Katić, v.r.